**„Izložba / prezentacija vojne opreme i naoružanja hrvatskih tvrtki vojnog klastera u Bosni i Hercegovini“**

U organizaciji Veleposlanstva Republike Hrvatske u Bosni i Hercegovini u Sarajevu, Ministarstva obrane Republike Hrvatske, Hrvatske gospodarske komore i agencije „Alan“, u Sarajevu će se 10. prosinca 2019. godine, s početkom u 10 sati, u Domu oružanih snaga Bosne i Hercegovine, Zelenih beretki br. 2, održati prezentacija, izložba naoružanja i vojne opreme.

Sukladno Planu bilateralne obrambene suradnje Republike Hrvatske s Bosnom i Hercegovinom za 2019. godinu, tijekom planske aktivnosti *„Izložba / prezentacija vojne opreme i naoružanja hrvatskih tvrtki vojnog klastera u Bosni i Hercegovini“,* predstavnici tvrtki hrvatske obrambene industrije, posjetit će Sarajevo, odnosno Bosnu i Hercegovinu, tijekom čijeg posjeta bi se realizirala Izložba / prezentacija naoružanja i vojne opreme, prezentacija proizvodnih kapaciteta, odnosno mogućnosti proizvodnog asortimana hrvatskih tvrtki predstavnicima Ministarstva obrane i Oružanih snaga Bosne i Hercegovine, kao i predstavnicima drugih zainteresiranih agencija i tvrtki u Bosni i Hercegovini. Navedeno je i prigoda da se realiziraju i određeni bilateralni susreti između tvrtki tzv. namjenske industrije Bosne i Hercegovine i Republike Hrvatske i dr.

POPIS TVRTKI ZA SUDJELOVANJE NA IZLOŽBI / PREZENTACIJI U SARAJEVU

1. Agencija Alan d.o.o.

2. HS Produkt d.o.o.

3. Jelen Professional d.o.o.

4. ĐURO ĐAKOVIĆ SPECIJALNA VOZILA d.d.

5. ŠESTAN-BUSCH d.o.o.

6. Čateks d.d

7. Galeb d.d.

8. Borovo d.d.

9. Jacquard d.o.o.

10. RIZ Profesionalna elektronika d.o.o.

11. Kap-ko d.o.o.

12. Odjeća d.o.o.

13. Galko d.o.o.

14. DokIng.